З прыходам да ўлады Лукашэнкі антыкарупцыйныя кампаніі ў Беларусі сталі бадай што звыклаю зьяваю. І рэч ня ў тым, што Лукашэнка гэткі бескампрамісны барацьбіт з хабарнікамі й раскрадальнікамі дзяржаўнага майна. Ад самага пачатку сваёй палітычнае кареры антыкарупцыйныя кампаніі патрэбныя Лукашэнку для рэалізацыі папулісцкіх мэтаў. Раней на антыкарупцыйным кані ён апынуўся на прэзыдэнцкім пасадзе, зараз час ад часу такім жа чынам спрабуе там утрымацца. І чым горш жывецца беларусам, тым актыўней шукае ворагаў Лукашэнка. Калі б ён насамрэч імкнуўся зьліквідаваць карупцыю ў краіне, то не ствараў бы ўмоўва для яе існаваньня й урэшце не прызначаў бы на адказныя пасады несумленных людзей. А тут складаецца ўражаньне, што Лукашэнка наўмысна падбірае скампрамэтаваныя кадры.